DOHODA

o podmienkach čerpania poskytnutej dotácie z rozpočtu obce v roku 2011 

m e d z i :

poskytovateľ dotácie:
Obec Zeleneč





v zastúpení: JUDr. Ivan Ranuša, starosta obce





ul. Školská 224/5, 919 21  Zeleneč





č.ú. 4726212/0200, VÚB a.s. Trnava





IČO: 313 211

poberateľ dotácie:

Kynologický klub Zeleneč

v zastúpení: Patrik Drinka, predseda KK
919 21 Zeleneč, Výhon 353

I. Predmet dohody

1. Predmetom tejto dohody je stanovenie podmienok poskytnutia dotácie poskytovateľom – Obcou Zeleneč,  poberateľovi dotácie – Kynologickému klubu Zeleneč vo výške 250,- € v súlade so Všeobecne záväzným nariadením obce Zeleneč č. 1/2006 o podmienkach a postupe pri poskytovaní dotácií z rozpočtu obce  a v súlade s uznesením č. 9 z riadneho zasadnutia Obecného zastupiteľstva  obce Zeleneč, konaného dňa 31.1.2011 k rozpočtu na rok 2011.

II. Spôsob čerpania a použitia dotácie

1. Poskytnutá dotácia je viazaná v zmysle žiadosti poberateľa dotácie na podporu celoročnej činnosti v oblasti telovýchovy a športu, no najmä na:

· Kúpu výcvikových pomôcok

· Nákup materiálu a potrieb na zabezpečenie celoročnej činnosti v zmysle žiadosti.

2. Finančné prostriedky budú čerpané formou predkladania dokladov o nákupe alebo vyplatením schválenej dotácie zálohovo cez pokladnicu Obecného úradu v Zelenči.

3. Doklady o čerpaní dotácie bude na Obecný úrad v Zelenči predkladať predseda KK v Zelenči – p. Patrik Drinka a podpredseda KK – p. Miroslav Strašík.

III. Zúčtovanie dotácie

1. Poberateľ dotácie je povinný bezodkladne po jej použití, najneskôr do konca kalendárneho roka, predložiť obci jej zúčtovanie.

2. Nevyčerpaný zostatok dotácie je poberateľ povinný vrátiť do pokladnice obce alebo na účet obce najneskôr do 31.12. príslušného rozpočtového roka.

3. V prípade, že poberateľ dotácie použije dotáciu na iný účel, ako účel podľa čl. II. ods. 1) alebo v rozpore s obsahom tejto dohody, je povinný poskytnutú dotáciu vrátiť. V takomto prípade sa na nedodržanie dohodnutých podmienok bude prihliadať pri schvaľovaní žiadosti v ďalšom rozpočtovom roku.

IV. Záverečné ustanovenia

Dohoda nadobúda platnosť dňom podpisu a účinnosť v zmysle § 47a zákona č. 546/2010, ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony, v deň nasledujúci po zverejnení tejto dohody  na webovom sídle obce – poskytovateľa dotácie

Dohoda je vyhotovená v dvoch vyhotoveniach, pričom každá strana obdrží jedno vyhotovenie. 

V Zelenči, dňa 1.2.2011 

Poskytovateľ dotácie:




Poberateľ dotácie:

Obec Zeleneč v zastúpení:



Kynologický klub v Zelenči
JUDr. Ivan Ranuša, starosta obce, v.r.

Patrik Drinka, predseda KK, v.r.
